

DOBELES NOVADA PAŠVALDĪBA

**DOBELES MĀKSLAS SKOLA**

Reģ.nr. 4575902606

Skolas iela 11, Dobele, Dobeles novads, LV-3701, tālr.63721621, e-pasts:makslas.skola@dobele.lv,

[www.dobelesmakslasskola.lv](http://www.dobelesmakslasskola.lv)

**IEKŠĒJIE NOTEIKUMI**

Dobelē

26.01.2023. Nr.4

**AUDZĒKŅU MĀCĪBU DARBA SKATES ORGANIZĀCIJAS KĀRTĪBA**

Izdots  saskaņā ar Izglītības likuma 47.¹ pantu,

Dobeles Mākslas skolas nolikuma 9.1.punktu

un *Audzēkņu mācību sasniegumu vērtēšanas, pārcelšanas*

*nākamajā klasē un atskaitīšanas kārtību*

Dobeles Mākslas skolā  6.punktu

1. Audzēkņu darbu skates (turpmāk tekstā – skates) ir audzēkņu mācību darba  un pedagoģiski metodiskā darba vērtēšanas un analīzes forma Dobeles Mākslas skolā.Visiem skolas audzēkņiem piedalīšanās skatē ar saviem darbiem ir obligāta.
2. Skates notiek katra mācību pusgada noslēgumā:

 1.semestra skate – decembrī un  2.semestra skate – maijā.

1. Periodos starp skatēm audzēkņu darbu vērtēšanai var tikt noteiktas starpskates:
2. Starpskašu rezultātiem var būt gan diagnosticējošs raksturs, kas neietekmē  mācību semestra vērtējumu, gan vērtējošs ar atzīmi.

5. Skatēs tiek vērtēti audzēkņu darbi, kas izstrādāti mācību stundās visos mācību priekšmetos. Vērtēšana  notiek 10 ballu vērtējuma skalā saskaņā ar “Audzēkņu mācību sasniegumu vērtēšanas kārtību”.

6. Skašu norises laiks tiek norādīts Dobeles Mākslas skolas kalendārajā pasākumu plānā un tas sastāv no:

6.1. skates sagatavošanas;

6.2. skates dienām, kurās notiek audzēkņu darbu vērtēšana;

6.3. vecāku dienām, kuras notiek skates dienas vakarā, kurās  iepazīstas ar audzēkņu pusgada veikumu un pārrunā pedagoģiskā procesa jautājumus;

6.4. skates darbu noņemšanas kopā ar mācību priekšmetu skolotājiem.

7. Skati sagatavo audzēkņi kopā ar mācību priekšmeta skolotāju, noformējot un izliekot savus darbus norādītajā telpā un laikā.

8. Skates darbus vērtē komisija, kuras sastāvā ir direktore, direktores  vietniece, metodiķe un visi skolotāji.

9. Skates norises gaita:

9.1.  komisijas darba laikā audzēkņi skates telpā neatrodas;

9.2.  uzsākot vērtēšanu, mācību priekšmeta skolotājs raksturo uzdevumus audzēkņiem un sniedz īsu mācību procesa analīzi;

9.3.  mācību priekšmeta skolotājs sniedz savu vērtējumu katra audzēkņa darba rezultātiem stundās, konkursos un projektos. Komisija apstiprina vai vienojas ar skolotāju par argumentētām korekcijām. Galīgais vērtējums tiek ielikts e-klases žurnālā un audzēkņu liecībās.

10. Skatēs skolotāji ir atbildīgi par savu klašu skates darbu noņemšanu un telpas sakārtošanu pēc skates.

11. Pēc skates audzēkņi tiek iepazīstināti ar darbu vērtējumu, skolotājs kopīgi ar audzēkņiem veic darbu analīzi.

12. Lai saņemtu pietiekamu vērtējumu, audzēknim skatē jāuzrāda mācību priekšmeta apguvei paredzētie darbi, ja tie  visi nav  izpildīti, var  tikt  samazināts skates vērtējums vai noteikts papildus laiks darbu veikšanai.

13. 5.klases audzēkņi 2.semestrī strādā pie noslēguma darba.

Direktore A.Lasmane-Erdema